Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI
Teknolojia ina manufaa mengi katika shule za sekondari. Kwanza, kupitia teknolojia, walimu wameweza kuingia mtandaoni kufanya uchunguzi zaidi kuhusu watakachoenda kufundisha kwa mfano, somo la Kemia. Walimu huingia mtandaoni na kusoma zaidi kuhusu jinsi kemicali hutengenezwa. Teknolojia pia husaidia katika kuokoa wakati. Vifaa kama tarakilishi hutumiwa na wanafunzi kwa nchi zilizoendelea kusomea. Badala ya kuaribu wakati mtu akitafuta kitu kwa kitabu, mtu anaweza kutafuta kwa tarakilishi kwa muda mfupi.
Katika kuhakikisha kuwa shule zinaendelea salama, lazima teknolojia itumike. Tarakilishi hutumiwa katika kunakili majina ya watu wote kwa shule hiyo. Vilevile watu walio lipa karo wanaweza kuhifadhiwa majina yao, mfano tafakari shule ya watu elfu tatu na wote wana lipa karo na majina yanahifadhiwa kwenye vitabu. Ingekuwa kazi ngumu sana. 
Teknolojia imeshikilia pakubwa katika usalama wa shule. Vifaa kama 'CCTV zimetumika ili kuimarisha usalama wa shule. Vifaa hivyo hunakili kila kitu kinachoendelea hivyo basi ni rahisi 
kumpata aliyefanya hivyo. 
Teknolojia imeimarisha masomo kwani shule nyingi zatumia umeme. Hivyo basi wanafunzi wanapata nafasi ya kusoma mchana na usiku. 
Hata baada ya manufaa yote ya teknolojia, hakuna kizuri kisicho na ila. Teknolojia imefanya walimu wengi kufutwa kazi kwani kuna mitambo inayofanya kazi hiyo. Watu wengi wamefutwa kazi hivyo kuongeza makesi ya wizi na kadhalika. 
Vilevile, teknolojia imefanya wanafunzi kukosa maadili katika mitambo hiyo kwa mfano, tarakilishi. Wanafunzi wanazidi kukosa adabu kwani wanatazama picha na video chafu chafu. Imekuwa sasa ni kawaida kwa wasichana kubeba mimba. Vilevile, imekuwa kawaida kwa 
wanafunzi kutoa mimba kisa ni teknolojia. Ingekuwa si teknolojia madawa maarufu P2 yasingekuwepo. 
Sote tukubaliane, ingawa teknolojia ina umuhimu wake ina madhara yake pia.